**Referat Menighetsrådsmøte**

Dato: 16.02.22

Til stede: Erik Skarrud (deltok digitalt), Enghild Steinkjer, Einar Værnes, Kristian Abrahamsen, Lisbeth Juul Helliksen, Bella Svanholm, Trude Hogstad Welde, Lise Brækken, Solbjørg Mevatne, Ingrid Moxness (vår repr i redaksjonsgruppa til menighetsbladet)

Fravær:

Referent: Lisbeth Juul Helliksen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sak 10/2022 Godkjenning av innkalling til møte i MR 11.01.2022, og referat fra møtet 07.12.2022

 Innkallingen ble godkjent uten endringer.

Referatet ble godkjent, med følgende endring; Enghild Steinkjer var til stede.

Sak 11/2022 Medlemsundersøkelsen i den Norske kirke

Bella Svanholm redegjorde for bakgrunnen for undersøkelsen, og hvordan den blir presentert med ulike fargekoder etc. Det er synkende trend på alle områder i undersøkelsen sammenlignet med de tre siste årene. Den grønne gruppa skal vi ta spesielt vare på og styrke i vår menighet. Den gule gruppa vil vi åpne dørene for og gi dem tilhørighet og felleskap, skape sosiale arenaer hvor de ønsker å delta og bli kjent med kirken. Ble også diskusjon rundt den røde gruppa, og hvordan det er mulig å være mer offensiv mot de i denne gruppa.

Sak 12/2022 Menighetsbladet, oppfølging

 Ingrid Moxness var invitert av MR for en dialog og drøfting rundt vårt felles menighetsblad som nettopp har kommet ut for første gang. Hun stilte viktige spørsmål til MR for å skape refleksjon rundt hva vi mener er målet for utgivelsen, og at det er viktig at vi kommer med innspill rundt dette. På hjemmesiden mangler noe om Menighetsrådets mål for arbeidet i Berg menighet. Dette bør være utgangspunktet for det vi ønsker menighetsbladet bør reflektere. MR vil ta en evaluering av arbeidet vi har gjort så langt på neste møte, samt ta en videre drøfting rundt mål for arbeidet fremover.

Sak 13/2022 Årsregnskap for 2021

 *Vedtak: Menighetsrådet godkjenner vedtaket slik det er presentert av Frode Grimsen Solem*

Sak 14/2022 Sæthers legat-referat fra styremøte 09.02.22

 MR tar til etterretning at 2 av styremedlemmene i legatets styre nå trer ut, og vi ser etter 2 nye som skal oppnevnes. De 2 gjenværende medlemmene inviteres til et møte med arbeidsutvalget for MR.

Sak 15/2022 Utnevning av delegater til Ungdomstinget 2022

 Berg MR utnevner Johannes Grieshaber Fjesme til Ungdomstinget 2022. Bella Svanholm får med dette fullmakt til å utnevne den neste kandidaten til ungdomstinget, da denne ikke er klar til d.d.

Sak 16/2022 Årsmøtet 2022

 Alle medlemmene i MR har fått tilsendt foreløpig utkast for årsmeldingen. Årsmeldingen for 2021 må vedtas før 6.mars. Den sendes ut på mail i uke 9 for å få godkjenningen av MR. Liser Brækken sørger for at den bli kunngjort, og Bella Svanholm sørger for opptrykking.

Sak 17/2022 Orienteringer

* 12.juni markeres Frivillighetens år i Berg menighet. Det er ikke søkt om midler til dette, da forutsetningen var et samarbeid med andre, og det har vi ikke rukket.
* KIA har varslet om at de gjerne vil bidra med råd og erfaringsutveksling for å hjelpe menigheten med å komme i gang med integreringsarbeid.
* Jazzmesse blir avholdt 6.mars i Berg kirke
* Fra 01.02.22 er Trude Welde ansatt i ett års 20-prosent prosjektstilling med midler fra Sæthers legat. Hennes arbeidsoppgaver vil bl.a være å bistå på torsdager med aktiviteter for de eldre.

Sak 18/2022 Eventuelt

* Lys utenfor kirken ble igjen etterlyst, og menighetsforvalter Lise Brækken purrer på dette.
* Menighetsforvalter bestiller prosjekt og lerret umiddelbart, MR sørger for henting.

Kommende møter:

*Menighetsrådsmøter kl.19.30: 15.mars, 27.april, 14.juni*

*7.mars i Strindheim kirke (Felles MR-møte med Strinda og Strindheim)*

*Menighetens Årsmøte: 20.mars*